《腾越八阙之内沃野千里可屯田以充兵饷而省运粮之费惜无人筹及以永保边疆因长言以志之》
清代·邹越

缅傀生奸忽跳梁，屯田自可足仓箱。八关尽有闲田地，千里皆堪供稻粮。

士马饱腾军气奋，刍茭充裕守陴强。何须月下量沙唱，充国金城筹画长。

作者简介：邹越（1702-1773），字日乾，号惕庵，清无锡人。乾隆丙辰恩科举人，官云南平彝县知县。著有《惕庵未定草》。